BBC Hausa - Hotuna da Bidiyo - Bikin bude gasar wasanni ta nakasassu
Bikin bude gasar wasanni ta nakasassu
An sabunta: 30 ga Agusta, 2012 - An wallafa a 11:38 GMT
Bikin bude gasar wasannin Olympics ta nakasassu Sarauniyar Ingila, Elizabeth ce ta bude gasar da ake yi a London a shekarar 2012, a wani kasaitaccen bikin da ya samu halartar 'yan kallo dubu 80.
Kwamandan jiragen ruwa na Birtaniya Joe Townsend na cikin wadanda za su fafata a gasar, bayan ya rasa kafafuwansa a yakin Afghanistan. An zuro shi ne cikin filin wasan da wata waya daga saman husumiyya ta Orbit.
Mr. Townsend ya mika wutar ga Margaret Maughan, wacce ta samu lambar zinare a wasan harbin kibau a gasar nakasassun da aka yi a birnin Roma a shekarar 1960. Inda ta kunna wata 'yar wuta a kasa, sai wuta fiye da 200 da aka tsara kamar fure ya kama. Sannan suka zama tukunyar wuta, wata alama ta hadin kai. Tawagogi daga kasashe 165 suna fareti a filin wasan a wani bangare na bikin da wadanda suka shirya shi suka sa wa suna Spirit in Motion.
Mambobin tawagar Birtaniya da za su fafata a gasar kwallon kwando na 'yan kasa da shekaru 22 su takwas sun shiga filin wasan dauke da tutar gasar Paralympics wadda dakarun soji suka daga sama.
Jirgin sama mai aman wasan wuta ne ya bude gasar. Jirgin dai na kungiyar jin kai ta Birtaniya ce, Aerobility dake horar da nakasassu wajen koyon tukin jiragen sama. Farfesa Stephen Hawking ne ya bude gasar, inda ya yi jawabi a kan bukatar fahimtar duniya. Masu shirya gasar dai sun ce bikin ya ta'allaka ne kan kimiyya da kuma bil'adama.
Wani haske mai karfin gaske dake harbawa sama kuma ya sauko a tsakiyar filin kewaye da wata katuwar lema.
A daukacin lokacin bikin, Farfesa Hawking ya kasance dan jagora ga Miranda wata tauraruwar 'yar wasan Wiilam Shakespeare, wadda 'yar wasa Nicola Miles-Wildin ke kwaikwayo.
Kimanin masu sa kai dubu uku ne suka shiga bikin bude gasar. An hada wutar ko ta kwana a dakin taro na City don tabbatar da an fara bikin a kan lokaci bayan jinkirin da aka samu. An sake yin mutum-mutumin Marc Quinn, Alison Lapper mai ciki da aka kwaikwaya daga wani dandamali da aka yi wa tsarin littafin.
Shugaban kwamitin shirya gasar nakasassu na kasa da kasa, Sir Philip Craven ne ya tarbo Sarauniyar Ingila. Kuma wannan ne karon farko da ta bude gasar wasanni biyu na Olympics da kuma ta Paralympics.
Ebola: An samu nasarar takaita fita a Saliyo00:14
Aziza Brahim mawakiyar Sahrawi02:03
Bidiyon Fasaha 19/09/1401:45
Dole ne a yi zabe a 2015 - Atiku01:14
Shekara daya bayan harin Westgate a Nairobi01:05
Gwajin maganin Ebola00:14
Taya BBC Hausa murnar bude shirin talabijin02:07
'Rayuwa a matsayin Sarkin Kano'02:43
Mawakin Ghana M. Anifest01:03
Bidiyon Fasaha 12/09/1401:57
Kaddamar da shirin talabijin na BBC Hausa(none)
Masu kwasar bahaya a Indiya(none)
Shingen bincike na sojoji a Ukraine(none)
Liberia za ta daina sare dazukanta00:14
Ra'ayi Riga: Cece-kuce kan zaben 201501:00:00
Gane Mani Hanya 20/09/1414:22
Taba Kidi Taba Karatu 21/09/1415:15
Shiri na goma sha daya kan Ebola05:01
Shiri na goma kan cutar Ebola04:57
Shiri na tara kan cutar Ebola05:45
Taba Kidi Taba Karatu 07/09/1415:28
Gane Mani Hanya 06/09/1416:59
Shiri na bakwai kan Ebola06:14